സഞ്ജുവിന് ടോസ് രാജസ്ഥാന് ബൗളിംഗ് അബുദാബി: ഐപിഎല്ലില് ഡല്ഹി ക്യാപിറ്റല്സിനെതിരേ ടോസ് നേടിയ രാജസ്ഥാന് റോയല്സ് ബൗളിംഗ് തെരഞ്ഞെടുത്തു. പോയിന്റ് പട്ടികയില് രണ്ടാം സ്ഥാനത്തുള്ള ഡല്ഹിക്ക് ഇന്ന് ജയിച്ചാല് ചെന്നൈയെ മറികടന്ന് ഒന്നാം സ്ഥാനത്തേക്ക് കയറാം. ഒന്പത് കളികളില് ഏഴ് ജയവുമായി 14 പോയിന്റുള്ള ഡല്ഹി റണ്നിരക്കിന്റെ അടിസ്ഥാനത്തിലാണ് നിലവില് രണ്ടാം സ്ഥാനത്തേക്ക് പോയത്.എട്ട് മത്സരങ്ങളില് നിന്നും നാല് ജയവുമായി രാജസ്ഥാന് നിലവില് അഞ്ചാം സ്ഥാനത്താണ്. ജയിച്ചാല് സഞ്ജുവിനും കൂട്ടര്ക്കും പോയിന്റ് പട്ടികയില് ആദ്യ നാലിലേക്ക് ഉയരാന് കഴിയും. ഇരുടീമിനും ജയം അനിവാര്യമായതിനാല് അബുദാബിയില് പോരാട്ടം തീപാറും. പഞ്ചാബ് കിംഗ്സിനെതിരേ കഴിഞ്ഞ മത്സരത്തില് നേടിയ അപ്രതീക്ഷിത ജയത്തിന്റെ ആത്മവിശ്വാസത്തിലാണ് റോയല്സ്.ക്രിസ് മോറിസ്, എവിന് ലൂയിസ് എന്നിവരെ ഒഴിവാക്കി സ്പിന്നര് ഷംസിയെയും ഡേവിഡ് മില്ലറെയും റോയല്സ് അന്തിമ ഇലവനില് ഉള്പ്പെടുത്തി. മാര്ക്കസ് സ്റ്റോയിനസിന് പകരം ഓള്റൗണ്ടര് ലളിത് യാദവിനെ ഡല്ഹിയും ടീമില് ഉള്പ്പെടുത്തി.